O‘zbekiston Respublikasi Oliy Majlisi Qonunchilik palatasi majlisining kun tartibi to‘g‘risida

O‘zbekiston Respublikasi Oliy Majlisining Qonunchilik palatasi qaror qiladi:
 O‘zbekiston Respublikasi Oliy Majlisi Qonunchilik palatasi majlisining quyidagi kun tartibi tasdiqlansin:
 1. Aholini suyultirilgan gaz bilan ta’minlash borasida amalga oshirilayotgan ishlar, mavjud muammolar va ularni bartaraf etish bo‘yicha ko‘rilayotgan choralar to‘g‘risida Hukumat soati.
 2. “O‘zbekiston Respublikasining Jinoyat kodeksi va O‘zbekiston Respublikasining Ma’muriy javobgarlik to‘g‘risidagi kodeksiga o‘zgartish va qo‘shimchalar kiritish haqida”gi QL-468-sonli O‘zbekiston Respublikasi qonuni loyihasi to‘g‘risida (birinchi o‘qish).
 3. “O‘zbekiston Respublikasi Ma’muriy javobgarlik to‘g‘risidagi kodeksining 111-moddasiga o‘zgartish va qo‘shimcha kiritish haqida”gi QL-470-sonli O‘zbekiston Respublikasi qonuni loyihasi to‘g‘risida (birinchi o‘qish).
 4. “Atom energiyasidan tinchlik maqsadlarida foydalanish to‘g‘risida”gi QL-471-sonli O‘zbekiston Respublikasi qonuni loyihasi haqida (birinchi o‘qish).
 5. “Turg‘un organik ifloslantiruvchi moddalar haqidagi Stokgolm konvensiyasini (2001-yil 22-may, Stokgolm) ratifikatsiya qilish to‘g‘risida”gi QL-474-sonli O‘zbekiston Respublikasi qonuni loyihasi haqida (birinchi o‘qish).
 6. “Mening fikrim” veb-portali orqali “Hayvonlarga nisbatan shafqatsiz munosabatda bo‘lishning oldini olish chora-tadbirlari to‘g‘risida”gi elektron jamoaviy murojaatni ko‘rib chiqish natijalari haqida.